Борис Младенов-Young
Те няма никога да порастат…

chitanka.info

Те няма никога да порастат

и няма никога да остареят.

Докато се запази жив светът

в безкрайно, вечно детство ще живеят.

От бъдеще съдбата ги лиши,

обрече ги на мъки, болки тежки,

отне им правото на младини,

на щастие и радости човешки.

Не ще изпитат първата любов,

ни трепета от първата целувка,

ни на плътта копнеещия зов,

ни бебешка усмивка и милувка.

Защо тъй рано бог ги призова?

Чий грях изкупиха? Чия вина?

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.